Sagunt a Escena obri el teló el dia 21 de juliol
19 de juliol 2016

​![](/media/hdlpfgla/or-circogranfele_c.jpg)  
  

El festival de teatre, Sagunt a Escena, inaugurarà la seua programació el dijous 21 amb una actuació de circ en el Centre Cívic i el concert de la Jove Orquestra de la Generalitat Valenciana el dia 22 en el teatre romà. La XXXIII edició del festival s'inicia amb un augment de l'oferta, respecte a l'any passat, i amb l'ampliació del Off Romà a Port de Sagunt.

La primera representació, _Vincles_, és a càrrec de la companyia balear Circ Bover que compleix una dècada en la producció d'arts escèniques. L'espectacle es desenvoluparà a partir d'un senzill element, canyes de bambú, que els acròbates utilitzaran per a realitzar la funció. Aquesta obra forma part del Off Romà, ampliat a Port de Sagunt, que constarà de representacions gratuïtes que es realitzaran en els jardins del Centre Cívic (antic Sanatori) i a Sagunt en les zones de la Glorieta, la Casa dels Berenguer, i al costat del Teatre Romà de Sagunt.

Quant a la programació del Teatre Romà, el divendres començaran els espectacles del Festival d’Estiu 2016 amb el concert de la Jove Orquestra de la Generalitat Valenciana on s'interpretaran obres de Gioacchino Rossini, Carlos Fontcuberta i Dmitri Shostakovich. La orquestra està composta per músics menors de 26 anys i dirigida per Manuel Galduf.

Durant el cap de setmana, el dissabte tindrà lloc la segona representació del Off Romà, Orinoco Mix, un espectacle circense que tindrà lloc en la Plaça de la Glorieta. El circ Gran Fele aposta per un espectacle dels sentits, un pont entre el món real i el món oníric. El diumenge, en el Teatre Romano, es representarà Mare Coratge, una de les obres més emblemàtiques de Bertolt Brecht, adaptada i dirigida per Ricardo Iniesta. El muntatge de la companyia de teatre Talaia - TNT aposta per una intensa força coral, en la qual els actors estaran presents durant tot el muntatge i interpretaran en viu nombrosos temes musicals.

D'aquesta forma, s'inicia la XXXIII edició del Festival d’Estiu Sagunt a Escena que comptarà amb 21 funcions en el teatre romà i 11 del Off Romà, que es duran a terme durant les dues últimes setmanes de juliol i tot el mes d'agost. El pressupost destinat és d'al voltant de 260.000€, dels quals l’Institut Valencià de Cultura aporta 150.000€, l'Ajuntament de Sagunt 50.000€, la Diputació de València 50.000€ i diversos patrocinadors entre 10 i 12.000€.

*   [](http://www.facebook.com/sharer.php?u=https://aytosagunto.es/va/actualitat/sagunt-a-escena-obri-el-telo-el-dia-21-de-juliol/ "Facebook")
*   [](http://twitter.com/share?url=https://aytosagunto.es/va/actualitat/sagunt-a-escena-obri-el-telo-el-dia-21-de-juliol/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-a-escena-obri-el-telo-el-dia-21-de-juliol/ "Linked In")
*   [](mailto:?body=https://aytosagunto.es/va/actualitat/sagunt-a-escena-obri-el-telo-el-dia-21-de-juliol/)